Hei! Olet tervetullut jatkamaan löytöretkeä -
Johanneksen evankeliumiin. Tutkimme lukua 4.
Jeesus on jälleen matkalla. Hän kulkee Juudeasta Galileaan.
Matka kulkee Samarian läpi.
Jeesus pysähtyy Sykar-nimiseen kaupunkiin.
Hän istuu kaivolle. Hänen on jano.
Paikalle tulee yksinäinen samarialainen nainen.
Jeesus kysyy naiselta: "Anna minun juoda astiastasi."
Opetuslapset ovat menneet ostamaan ruokaa.
Paikalla on vain Jeesus ja nainen.
Nainen hämmästyy ja kysyy: "Sinähän olet juutalainen, -
kuinka sinä pyydät juotavaa samarialaiselta naiselta?"
Juutalaiset eivät näet ole missään tekemisissä samarialaisten kanssa.
Jeesus rikkoo juutalaisia perinnäissääntöjä.
Hän tietää, mitä Hän tekee, kuten Hän aina tietää.
Hän haluaa kohdata tämän naisen.
Hän haluaa kohdata sinut tämän kertomuksen kautta.
Astu sisälle kertomukseen. Onhan sinunkin jano?
Jeesus jatkaa:
Jeesuksella on jotain aivan erityistä annettavaa tälle naiselle.
Hänellä on aivan erityistä annettavaa meille kaikille, -
minulle ja sinulle: elävää vettä. Mitä on tämä elävä vesi?
Samarialainen nainen sanoo: "Herra, eihän sinulla ole edes astiaa, -
ja kaivo on syvä. Mistä sinä lähdevettä ottaisit?"
Hän arvelee Jeesuksen tarkoittavan elävällä vedellä virtaavaa vettä -
eli lähdevettä.
Mutta Jeesus oli sanonut naiselle: "Jos tietäisit, jos ymmärtäisit..."
Ymmärrämmehän me, mitä Jeesuksella on meille annettavaa?
Nainen ajattelee edelleen, että Jeesus puhuu lähdevedestä.
Kuitenkin Jeesus puhuu jostain aivan muusta.
Raamatussa elävä vesi on pelastuksen vertauskuva.
Me tiedämme, että pelastus on yksin Jeesuksessa.
Jeesus itse on tuo Jumalan lahja.
Jeesus itse tahtoo tulla sydämeemme, myös tuon naisen sydämeen.
Jeesus jatkaakin puhettaan:
Nainen alkaa ymmärtää keskuste- levansa erityisen henkilön kanssa.
Onko tuo mies profeetta?
Onko Jumala antanut Hänelle kyvyn nähdä naisen elämään -
ja naisen sydämeen sisälle, niin että Hän näkee, -
mikä naisen elämässä on se todellinen ongelma?
Nainen alkaa kiinnostua. Hän alkaa puhua uskonnollista kieltä.
Hän alkaa pohtia, missä on oikea paikka rukoilla.
Näinkö tulee keskustella profeetan kanssa?
Nyt Jeesus pääsee kertomaan asiaa syvemmältä.
Hän alkaa kertoa yhteydestä.
Rukous merkitsee yhteyttä Isään Jumalaan.
Rukouksessa ei ole kyse siitä, missä paikassa rukoilemme -
tai miten kohotamme kätemme tai pidämme ne ristissä.
Rukouksessa on kyse sydämen yhteydestä.
Nainen sanoo: "Minä tiedän kyllä, että Messias tulee."
- Messias tarkoittaa Kristusta. - "Kun Hän tulee, -
Hän ilmoittaa meille kaiken."
Jeesus sanoo: "Minä se olen, minä, joka tässä puhun kanssasi."
Tässä on kertomuksen ydin.
Jeesus haluaa kohdata tämän naisen ja ilmoittaa, kuka Hän on.
Nyt on tullut pelastuksen aika tämän naisen elämään.
Hän kohtaa Jeesuksen, odotetun Messiaan.
Itse asiassa Jeesus tahtoo kohdata hänet.
Jeesus tahtoo kohdata sinut.
Hän tietää, mitä sinun elämääsi kuuluu oikeasti.
Hän tahtoo pelastaa sinut. Hän tahtoo auttaa sinua.
Hänellä on valta auttaa.
Annammehan Hänen tehdä sen meille, mitä Hänellä on valta tehdä?
Mitä silloin tapahtuu?
Ihmiset lähtivät kaupungista ja tulivat Jeesuksen luo.
Naisen uusi elämä näkyy heti. Evankeliumi on muutosvoima.
Saahan evankeliumi olla muutosvoima sinunkin elämässäsi?
Saahan Jeesus asua sinun sydä- messäsi ja vaikuttaa kaiken sen, -
mitä Hän tahtoo vaikuttaa?
Rukoillaanko tässä pieni hetki tämän asian äärellä?
Kiitos, Jeesus siitä, että Sinä olet elävä Vapahtaja.
Sinä annat elävää vettä.
Sinä tuot pelastuksen ihmisten elämään - Sinä yksin.
Sinä tuot avun kaikkien elämän ongelmien keskelle.
Herra Jeesus, tässäkin hetkessä kosketa Sinä.
Kosketa kuulijan sydäntä.
Herra, anna kaikki se, mitä Sinulla on annettavana.
Jeesuksen nimessä näin rukoilemme. Aamen.
Mitä se tarkoittaa, että Jeesus haluaa auttaa meitä?
Meillä on elämässämme niin paljon haasteita. On sairautta, -
on ihmissuhdeongelmia, on taloudellista huolta ja hätää.
Tutkikaamme evankeliumin lukua 5.
Jeesus parantaa miehen Betesdan altaalla. Luvussa kerrotaan näin:
Jeesus menee miehen luo ja kysyy: "Tahdotko tulla terveeksi?"
Erikoista.
Mies on ollut siellä 38 vuotta sairaana.
Eikö hän tahtoisi muka tulla terveeksi?
Mutta mihin miehen huomio on kiintynyt?
Tuolloin ihmiset uskoivat, että kun altaan vesi alkaa kuohua, -
niin silloin on mahdollista parantua, kuka vain ehtii mennä veteen.
Miesparka oli jo ollut siellä vuosikymmeniä.
Hän oli ehkä hidas lähtemään liikkeelle ja hän tiesi, -
ettei hän ehdi ajoissa. Ei hänellä ole toivoa.
Miehen huomio on kiintynyt tuohon uskomukseen ja vesialtaaseen.
Jeesus tulee hänen vierelleen -
ja tahtoo kiinnittää miehen huomion itseensä.
Siksi Hän kysyy tuon suoran kysy- myksen: "Tahdotko tulla terveeksi?"
Millaista meillä on omassa elämässämme?
Mihin meidän huomiomme on kiintynyt?
Keneltä me odotamme apua? Onko tilanne niin, -
että usein meillä on odotus tämän ajan avunlähteissä?
Jeesus on vierellämme, mutta katseemme on suuntautunut muualle.
Jeesus kysyy meiltäkin, tahdommeko tulla terveeksi.
Mitä tapahtuu? Jeesus sanoo miehelle: -
"Nouse, ota vuoteesi ja kävele."
Mies tuli heti terveeksi, otti vuoteensa ja käveli.
Jeesuksella on valta auttaa.
Jeesus parantaa, tekee terveeksi.
No, paranevatko tässä ajassa kaikki, jotka rukoilevat paranemista?
Tiedämme näin ja on hyvä rehellisesti sanoa, -
etteivät kaikki tule heti terveiksi, -
mutta jotain siinä tapahtuu aina, kun pyytää Jeesukselta apua.
Jeesus auttaa. Hän on elämässämme läsnä.
Oikeastaan koko se matka, jota kuljemme yhdessä Jeesuksen kanssa -
on tervehtymisen matkaa.
Meidän sielumme ja sydämemme löy- tää Jeesuksessa yhteyden Jumalaan.
Opimme tuntemaan rakastavaa Jumalaa.
Elämämme suunta kulkee oikeaan suuntaan.
Kuljemme taivasta kohti. Jeesus vie perille omansa.
Kerran taivaassa olemme kaikki terveitä, -
mutta matka alkaa jo täällä.
Matka Jeesuksen kanssa ei ole turha. Jeesus sanookin:
Ajattele! Tässä on se kaiken tervehtymisen lähde.
Pelastuessamme, uskoessamme Jeesukseen -
siirrymme kuolemasta elämään.
Mikään kuoleman valta ei voi enää erottaa meitä Jumalasta.
Kuljemme taivasmatkaa. Jeesus sanookin:
Ajattele, mitä Hän sanoo: -
kuolleetkin kuulevat Jumalan Pojan äänen.
Tuo voi tarkoittaa ainoastaan sitä, -
että Jeesuksella on valta kuolemankin yli.
Hän on Vapahtajamme. Hän on Parantajamme.
Jatkakaamme tätä löytöretkeä. Tutkimme 6. luvusta eteenpäin.
Tieto Jeesuksesta on tullut yhä useamman ihmisen tietoon.
Ihmisiä kiinnostavat Jeesuksen tekemät tunnusteot.
Jeesus opettaa Galileassa ja tuhansia ihmisiä on tullut koolle -
vuoren rinteelle Gennesaretinjärven rannalle.
Ajattele! Kaukaakin on tultu paikalle.
Tuohon aikaan siellä paikalla oli vain pieniä kyliä.
Nyt siellä on tuhansia ihmisiä.
Päivä kuluu eteenpäin. Ihmisille alkaa tulla nälkä.
Miten saada ruokaa tuhansille?
Vaikka siellä pienissä kylissä kaikki, -
joilla on mahdollisuus leipoa, alkaisivat leipoa leipää, -
niin miten sitä riittäisi tuhansille?
Jeesus koettelee opetuslapsia ja kysyy heiltäkin, -
miten ihmiset nyt ruokitaan. Eräs opetuslapsista sitten sanoo:
Ajattele, mikä tilanne! Tuhansia ihmisiä koolla.
Odotus on suuri. Kuka Jeesus on?
Mitä Hän tuo ihmisten keskuuteen? Miten Hän auttaa?
Miten nyt selvitään tästä käytännön tilanteesta?
Jeesus tietää, mitä Hän tekee. Hän sanoo ihmisille: -
"Asettukaa istumaan."
Mitä Jeesus teki? Hän siunasi leivät ja kalat.
Hän pyysi niille Jumalan siunausta.
Ja Jumala siunaa, Jumala todella siunaa.
Nälkäiset ruokitaan.
Tämä ruokkimisihme on ainutlaatuinen.
Niinpä kaikki evankeliumikirjoittajat, -
Matteus, Markus, Luukas ja Johannes kertovat siitä.
Mitä tämä tunnusteko tarkoittaa?
No, kansa haluaa paikan päällä jo tehdä Jeesuksesta kuninkaan.
Jeesus vetäytyy vuorelle rukoilemaan.
Tulee ilta ja opetuslapset palaavat veneellä kylään.
Jeesuskin palaa, mutta omalla tavallaan.
Tuossakin on ihme: Hän kävelee vetten päällä.
Opetuslapset säikähtävät, kun näkevät Hänet myrskyn keskellä.
Jeesus lohduttaa: "Minä tässä olen, älkää pelätkö."
Niin saavutaan takaisin järven toiselle puolelle.
Siellä on jo väkijoukkoa taas paikalla.
Jeesukselta itse asiassa kysytään: "Tekisitkö taas uuden ihmeen?"
Mutta Jeesuksella on jotain paljon tärkeämpää kerrottavana -
ja Hän sanookin ihmisille:
Tuon ajan ihmiset muistivat kyllä kertomukset -
Israelin kansan erämaavaellukselta. Jumala antoi taivaasta leipää, -
mannaa - päiväannoksen verran -
ja sapatin edellä sapattiakin varten ylimääräisen annoksen.
Mutta tuo ruoka oli katoavaa.
Jeesus kertoo, että Hänellä onkin annettavana katoamatonta ruokaa.
Mitä Hän tarkoittaa? Ihmiset ihmettelevät, kysyvät:
Jeesus todellakin haluaa olla enemmän kuin vatsamme täyttäjä.
Hän haluaa olla meille elävä Vapahtaja.
Vapahtaja, jonka otamme vastaan -
joka saa johtaa meidän elämäämme, hallita meidän elämäämme.
Jeesus jatkaa puhettaan kertoen siitä, -
että Hän on se leipä, joka tulee syödä.
Hänen verensä tulee juoda. Hän viittaa ehtoolliseen.
Ihmisten on vaikeaa ymmärtää tätä puhetta.
Mitä tuo kaikki puhe tarkoittaa? Jeesus tarkoittaa sitä, -
että todella ihmisten tulee ottaa vastaan Hänet.
Niin kuin ehtoollisessa me nautimme, me syömme ja juomme -
ehtoollisleivän ja viinin, samoin Jeesus tulee ottaa vastaan, -
jotta me olemme Hänessä ja Hän on meissä.
Hän saa olla meille Vapahtaja, joka on koko ajan läsnä elämässämme.
Jeesus sanoo: "Kaikki ne, jotka Isä minulle antaa, -
tulevat minun luokseni, ja sitä, joka luokseni tulee, -
minä en aja pois. Ja lähettäjäni tahto on, -
etten minä anna yhdenkään niistä, jotka hän on uskonut haltuuni, -
joutua hukkaan, vaan viimeisenä päivänä herätän heidät kaikki. -
Minun Isäni tahtoo, että jokaisella, joka näkee Pojan -
ja uskoo häneen, on ikuinen elämä. -
Viimeisenä päivänä minä herätän hänet."
Uskothan sinä Jeesukseen? Oman elämäsi Vapahtajana, -
Jumalan Poikana, joka antaa ikuisen elämän.
Tulee kerran se päivä, että kaikki olemme siinä kuoleman rajan edessä.
Jeesus on perilleviejä. Hän vie rajan yli.
Eikö ole ihmeellistä saada uskoa tällaiseen Vapahtajaan?
Katsoa Häneen, uskoa Hänen Sanansa, -
jotka on tarkoitettu vastaanotettaviksi.
Ikään kuin syötäviksi ja juotaviksi, nautittavaksi ja elettäväksi.
Jeesus sanookin: "Henki yksin tekee eläväksi, -
lihasta ei ole mitään hyötyä. Ne sanat, jotka olen teille puhunut, -
ovat henki ja elämä."
Saavathan Jeesuksen sanat olla sinulle henki ja elämä?
Saahan Hän olla sinulle se elämän leipä, -
jota sinä saat joka päivä syödä -
ja iloiten kulkea joka päivän Jeesuksen kanssa?
Rukoillaan vielä.
Kiitos Jeesus! Sinä olet elävä Vapahtaja.
Sinä olet elämän leipä, jota saamme joka päivä syödä.
Saamme elää joka päivä sinun yhteydessäsi.
Kiitos tästä valtavasta lahjasta!
Ja Herra, tässäkin pyydämme: siunaa meidän elämäämme.
Siunaa tätä päivää ja auta, Herra, kaikessa siinä, -
mitä tänä päivänä meidän elämäämme liittyy.
Jeesuksen nimessä näin rukoilemme. Aamen.
Tekstitys: Tuula-Riitta Virrankare